
PARLAMENTUL ROMÂNIEI

CAMERA DEPUTAŢILOR

	Comisia pentru buget,

finanţe și bănci
    
	                          Bucureşti, 13.11.2013

                          Nr. 4c-2/458
                          PL-x 339/2013




BIROULUI  PERMANENT

AL

CAMEREI  DEPUTAŢILOR

Vă înaintăm, alăturat, RAPORTUL asupra Propunerii legislative pentru modificarea pct.17 al alin.(1) al art.250 din legea nr.571/2003 privind Codul fiscal, trimis spre dezbatere în fond, cu adresa nr. PL-x 339 din 07 octombrie 2013, înregistrată sub nr. 4c-2/458 din 08 octombrie 2013, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor ordinare.

PREŞEDINTE
        Gheorghe Dragomir

[image: image2.png]



PARLAMENTUL ROMÂNIEI

CAMERA DEPUTAŢILOR

	Comisia pentru buget,

finanțe și bănci

	                     Bucureşti, 13.11.2013

                          Nr. 4c-2/458
                          PL-x 339/2013

                     Nr. 22/168
                     PL-x 118/2013
                                                                                               PL-X  53


RAPORT 
asupra propunerii legislative pentru modificarea pct.17 al alin.(1) al art.250 din legea nr.571/2003 privind Codul fiscal
În conformitate cu prevederile art. 95 din Regulamentul Camerei Deputaţilor, republicat, Comisia pentru buget finanțe și bănci a fost sesizată spre dezbatere în fond cu propunerea legislativă pentru modificarea pct.17 al alin.(1) al art.250 din legea nr.571/2003 privind Codul fiscal, trimis cu adresa nr. PL-x 339 din 07 octombrie 2013, înregistrată sub nr. 4c-2/458 din 08 octombrie 2013.
Conform prevederilor art. 75 alin. (1) din Constituţia României, republicată, şi ale art.92 alin. (9) din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a respins propunerea legislativă în şedinţa din 01 octombrie 2013. 
Consiliul Legislativ, prin avizul nr. 357 din 29 aprilie 2013, a avizat favorabil proiectul de lege.
Guvernul,  prin adresa cu numărul 1162 din 05 iulie 2013 a transmis un punct de vedere negativ.
Comisia juridică, de disciplină și imunități a avizat negativ propunerea legislativă, prin avizul cu nr.4c-11/1087 din 8 octombrie 2013.
Comisia pentru agricultură, silvicultură, industrie alimentară şi servicii specifice a avizat favorabil propunerea legislativă, prin avizul cu nr.4c-4/461 din 31 octombrie 2013
Propunerea legislativă are ca obiect de reglementare modificarea art.250 alin.(l) pct.17 din Legea nr.571/2003 privind Codul fiscal, în sensul inserării în categoria imobilelor pentru care nu se datorează impozit prin efectul legii a adăposturilor pentru bovine.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat propunerea legislativă menţionată mai sus, în şedinţa din 12 noiembrie 2013.
Din totalul de 33 de membri ai Comisiei pentru buget, finanţe şi bănci au fost prezenţi la dezbateri 32 deputaţi.
La dezbaterea acestei propuneri legislative a fost prezent, în calitate de invitat, domnul Dan Manolescu – secretar de stat la Ministerul Finanţelor Publice.
În urma examinării propunerii legislative şi a opiniilor exprimate, membrii Comisiei au hotărât, cu majoritate de voturi, să înainteze plenului Camerei Deputaţilor un raport de repingere, deoarece propunerea legislativă nu respectă prevederile art.13 din Legea responsabilității fiscal-bugetare nr. 69/2010, cu modificările ulterioare, conform cărora în cazurile în care se fac propuneri de acte normative care conduc la diminuarea veniturilor bugetare, se va elabora fișa financiară potrivit prevederilor art.15 din Legea nr.500/2002 privind finanțele publice, cu modificările și completările ulterioare, care trebuie să îndeplinească cel puțin una dintre următoarele condiții:
a. să aibă avizul Ministerului Finanțelor Publice și al Consiliului fiscal, conform căruia impactul financiar a fost luat în calcul în prognoza veniturilor bugetare și nu afectează țintele bugetare anuale și pe termen mediu.

b. să fie însoțită de propuneri de măsuri de compensare a impactului financiar respectiv, prin majorarea altor venituri bugetare.
În raport cu obiectul şi conţinutul său, propunerea legislativă face parte din categoria legilor ordinare.
                       PREŞEDINTE                                                       SECRETAR                     

                Gheorghe DRAGOMIR                                       Mihai-Aurel DONŢU
Consilier parlamentar

Daniel Mărăcineanu

